**REPUBLIKA HRVATSKA**

#### BRODSKO-POSAVSKA ŽUPANIJA

**Odlagalište d.o.o.**

Ivana Gundulića 15/d

35400 Nova Gradiška

URBROJ: 2021-IZ-106

U Novoj Gradiški ,11.10.2021.

**POZIV NA DOSTAVU PONUDA**

NABAVA KOMUNALNOG ELEKTRIČNOG STROJA ZA ČIŠĆENJE JAVNIH POVRŠINA

**EVIDENCIJSKI BROJ NABAVE**

R-09-2021

**VRSTA POSTUPKA**

Jednostavna nabava

 Nova Gradiška, listopad 2021. godine

Sadržaj

[1. OPĆI PODACI 3](#_Toc70669199)

[1.1. PODACI O NARUČITELJU 3](#_Toc70669200)

[1.2. PODACI O OSOBI ZADUŽENOJ ZA KONTAKT I KOMUNIKACIJE 3](#_Toc70669201)

[1.3. EVIDENCIJSKI BROJ NABAVE 3](#_Toc70669202)

[1.4. NAVOD O POSTOJANJU ILI NEPOSTOJANJU SUKOBA INTERESA NARUČITELJA 3](#_Toc70669203)

[1.5. VRSTA POSTUPKA JAVNE NABAVE 3](#_Toc70669204)

[1.6. PROCIJENJENA VRIJEDNOST NABAVE 3](#_Toc70669205)

[1.7. NAVOD SKLAPA LI SE UGOVOR O JAVNOJ NABAVI ILI IZDAJE NARUDŽBENICA 3](#_Toc70669206)

[2. PODACI O PREDMETU NABAVE 4](#_Toc70669208)

[2.1. OPIS PREDMETA NABAVE 4](#_Toc70669209)

[2.2. OPSEG I KOLIČINA PREDMETA NABAVE 4](#_Toc70669210)

[2.3. TROŠKOVNIK 4](#_Toc70669211)

[2.4. MJESTO IZVRŠENJA UGOVORA 5](#_Toc70669212)

[2.5. ROK ZA IZVRŠENJE USLUGE 5](#_Toc70669213)

[3. KRITERIJI ZA KVALITATIVNI ODABIR GOSPODARSKOG SUBJEKTA 5](#_Toc70669214)

[3.1. OSNOVE ZA ISKLJUČENJE GOSPODARSKOG SUBJEKTA 5](#_Toc70669215)

[3.1.1. Osuđivanost za kaznena djela 5](#_Toc70669216)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 7](#_Toc70669218)

[4.1. Upis u sudski, obrtni, strukovni ili drugi odgovarajući registar u državi poslovnog 7](#_Toc70669219)

[nastana gospodarskog subjekta 7](#_Toc70669220)

[5. PODACI O PONUDI 8](#_Toc70669221)

[5.1. SADRŽAJ I NAČIN IZRADE 8](#_Toc70669222)

[5.2. NAČIN, DATUM I VRIJEME DOSTAVE PONUDE 8](#_Toc70669223)

[5.3. KRITERIJI ZA ODABIR PONUDE 8](#_Toc70669224)

[5.4. ROK VALJANOSTI 8](#_Toc70669225)

6. JAMSTVO ZA OTKLANJANJE NEDOSTATAKA U JAVSTVENOM ROKU…………………………………………...9

[7. OSTALE ODREDBE 9](#_Toc70669226)

[7.1. ROK, NAČIN I UVJETI PLAĆANJA 9](#_Toc70669227)

[7.2. OBAVIJEST O REZULTATIMA NABAVE 9](#_Toc70669228)

[8. PRILOZI 9](#_Toc70669229)

# 1. OPĆI PODACI

## 1.1. PODACI O NARUČITELJU

|  |  |
| --- | --- |
| **Naručitelj:**  | Odlagalište d.o.o.Ivana Gundulića 15/d 35400 Nova GradiškaOIB: 97575612726E-mail: info@odlagaliste.hr |
|  | Internet adresa: www.odlagaliste.hr |

## 1.2. PODACI O OSOBI ZADUŽENOJ ZA KONTAKT I KOMUNIKACIJE

|  |  |
| --- | --- |
| Ime i prezime:  | ANĐELKO POJATINA |
| Tel.:  |  091-2110333 |
| E-mail:  | andelko.pojatina@odlagaliste.hr |

## 1.3. EVIDENCIJSKI BROJ NABAVE

R-09-2021

## 1.4. NAVOD O POSTOJANJU ILI NEPOSTOJANJU SUKOBA INTERESA NARUČITELJA

Sukladno članku 80. ZJN (120/16), a vezano uz odredbe članka 76. i 77. ZJN (120/16) i sprječavanje sukoba interesa, Naručitelj ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata i podugovaratelja odabranom ponuditelju):

* NEMA

## 1.5. VRSTA POSTUPKA JAVNE NABAVE

Postupak jednostavne nabave roba procijenjene vrijednosti jednake ili veće od 100.000,00 HRK.

## 1.6. PROCIJENJENA VRIJEDNOST NABAVE

Procijenjena vrijednost predmeta nabave iznosi 180.000,00 kuna bez PDV-a.

## 1.7. NAVOD SKLAPA LI SE UGOVOR O JAVNOJ NABAVI ILI IZDAJE NARUDŽBENICA

Ugovor o javnoj nabavi.

# 2. PODACI O PREDMETU NABAVE

## 2.1. OPIS PREDMETA NABAVE

Predmet nabave je novi komunalni stroj na električni pogon s namjenom čišćenja javnih površina i održavanja javne higijene.

Detaljne, odnosno tehničke specifikacije predmeta nabave definirane su Prilogom III – Tehničke specifikacije, a koji je sastavni dio ovog Poziva na dostavu ponude te koje ponuda mora zadovoljiti.

Tehnička ponuda dostavlja se na obrascu kako je propisano ovim Pozivom na dostavu ponuda, odnosno na Prilogu III – Tehničke specifikacije. Upisivanjem potvrdnog odgovora ponuditelj potvrđuje da će tražena karakteristika tj. funkcionalnost biti isporučena i označena u priloženoj tehničkoj dokumentaciju.

## 2.2. OPSEG I KOLIČINA PREDMETA NABAVE

Točna količina predmeta nabave definirana je u Troškovniku.

Ponuditelj mora ponuditi cjelokupni predmet nabave koji se traži ovim Pozivom na dostavu ponuda. Ponude koje obuhvaćaju samo dio traženog predmeta nabave neće se razmatrati.

Ponuditelj je dužan ponuditi i isporučiti robu te izvršiti popratne usluge sukladno svim tehničkim zahtjevima i drugim uvjetima koji su navedeni u ovom Pozivu na dostavu ponuda, važećim zakonima, pravilnicima te pravilima struke.

## 2.3. TROŠKOVNIK

Troškovnik (Prilog II.) je zaseban dokument ovog Poziva na dostavu ponuda.

Ponuditelj je dužan ponuditi, tj. upisati jediničnu i ukupnu cijenu (zaokruženu na dvije decimale) bez PDV-a za svaku stavku Troškovnika te ukupnu cijenu ponude bez PDV-a na način kako je to određeno Troškovnikom.

Ponuditelj dostavlja ponudu s upisanom cijenom za sve stavke Troškovnika. Ako ponuditelj ne ispuni troškovnik u skladu sa zahtjevima iz ovog Poziva na dostavu ponuda ili promijeni tekst ili količine navedene u obrascu Troškovnika, smatrati će se da je takav Troškovnik nepotpun i nevažeći te će ponuda biti odbijena.

U cijenu ponude moraju biti uračunati svi troškovi i popusti, puštanje stroja u rad i obuka operatera u mjestu Naručitelja.

Ponuditelj se obvezuje predmet nabave izvršiti po cijeni naznačenoj u ponudi. Cijena je nepromjenjiva.

## 2.4. MJESTO IZVRŠENJA UGOVORA

Predmet nabave isporučuje se na adresu Ivana Gudnulića 15/D, 35400 Nova Gradiška

## 2.5. ROK ZA IZVRŠENJE USLUGE

Krajnji rok za isporuku i izvršenje svih traženih usluga predmeta nabave iznosi 30 dana, računajući od dana potpisa Ugovora od strane zadnje Ugovorne strane.

# 3. KRITERIJI ZA KVALITATIVNI ODABIR GOSPODARSKOG SUBJEKTA

## 3.1. OSNOVE ZA ISKLJUČENJE GOSPODARSKOG SUBJEKTA

### 3.1.1. Osuđivanost za kaznena djela

Sukladno članku 251. ZJN (NN 120/16) Naručitelj je obvezan isključiti ponuditelja iz postupka javne nabave ako utvrdi da:

- je gospodarski subjekt koji **ima poslovni nastan** **u Republici Hrvatskoj** **ili osoba koja je** član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta **i koja je državljanin Republike Hrvatske**, pravomoćnom presudom osuđena za:

##### a. sudjelovanje u zločinačkoj organizaciji, na temelju

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05.,

71/06., 110/07., 152/08., 57/11., 77/11. i 143/12.)

##### b. korupciju, na temelju

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, broj: 110/97., 27/98., 50/00., 129/00., 51/01., 111/03.,

190/03., 105/04., 84/05., 71/06., 110/07., 152/08., 57/11., 77/11. i 143/12.);

###### c. prijevaru, na temelju

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07.,

152/08., 57/11., 77/11. i 143/12.)

###### d. terorizam ili kaznena djela povezana s terorističkim aktivnostima, na temelju

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07.,

152/08., 57/11., 77/11. i 143/12.)

##### e. pranje novca ili financiranje terorizma, na temelju

- članka 98. (financiranje terorizma) i članka 265. (pranje novca) Kaznenog zakona - (članka 279.pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08.,

57/11., 77/11. i 143/12.),

##### f. dječji rad ili druge oblike trgovanja ljudima, na temelju

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

je gospodarski subjekt koji **nema poslovni nastan u Republici Hrvatskoj ili osoba koja je** član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta **i koja nije državljanin Republike Hrvatske** pravomoćnom presudom osuđena za kaznena djela iz točke 1. podtočaka a) do f) i za odgovarajuća kaznena djela, koja prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka a) do f) Direktive 2014/24/EU

**Za potrebe utvrđivanja okolnosti iz točke 3.1.1. gospodarski subjekt u ponudi dostavlja Izjavu o nekažnjavanju (Prilog IV.). Izjavu o nekažnjavanju daje osoba po zakonu ovlaštena za zastupanje gospodarskog subjekta za gospodarski subjekt, za sebe i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.**

**Dokaz/isprava ne smije biti stariji/a od dana početka postupka nabave, odnosno slanja Poziva na dostavu ponuda.**

# 4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

## 4.1. Upis u sudski, obrtni, strukovni ili drugi odgovarajući registar u državi poslovnog

## nastana gospodarskog subjekta

Gospodarski subjekt mora dokazati svoj upis u sudski, obrtni, strukovni ili drugi odgovarajući registar u državi njegovog poslovnog nastana.

Za potrebe utvrđivanja okolnosti iz točke 4.1. gospodarski subjekt u ponudi dostavlja:

- Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

# 5. PODACI O PONUDI

## 5.1. SADRŽAJ I NAČIN IZRADE

Ponuda sadrži najmanje:

* Prilog I – Ponudbeni list;
* Prilog II – Troškovnik;
* Prilog III – Tehničke specifikacije;
* Dokaz sposobnosti iz točke 3.1.1. Poziva na dostavu ponuda (Izjava o nekažnjavanju Prilog IV);
* Dokaz sposobnosti iz točke 4.1. Poziva na dostavu ponuda (Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana);

## 5.2. NAČIN, DATUM I VRIJEME DOSTAVE PONUDE

Ponude se dostavljaju na adresu Ivana Gundulića 15/D, 35400 Nova Gradiška neposrednom predajom, putem ovlaštenog pružatelja poštanskih usluga ili druge odgovarajuće kurirske službe najkasnije do 18.10.2021.

U zatvorenoj omotnici/paketu moraju biti navedeni sljedeći podaci:

* Naziv i adresa ponuditelja
* Naziv i adresa Naručitelja
* Evidencijski broj nabave
* Naziv predmeta nabave
* naznaka „NE OTVARAJ“

Ponuditelj može do isteka roka za dostavu ponuda dostaviti izmjenu ili dopunu ponude. Izmjena ili dopuna ponude dostavlja se na isti način kao i osnovna ponuda s obveznom naznakom da se radi o izmjeni ili dopuni ponude.

## 5.3. KRITERIJI ZA ODABIR PONUDE

Kriterij za odabir ponude je najniža cijena. Naručitelj ne može koristiti pravo na pretporez te u skladu s čl.294. st.2. ZJN (NN 120/16) uspoređuje cijene ponuda s porezom na dodanu vrijednost.

## 5.4. ROK VALJANOSTI

Rok valjanosti ponude mora biti naveden u ponudi i ne može biti kraći od 30 dana od krajnjeg roka za dostavu ponude.

# 6. JAMSTVO ZA OTKLANJANJE NEDOSTATAKA U JAMSTVENOM ROKU

Ponuditelj je dužan dati jamstvo na električnu čistilicu ne kraće od 24 mjeseca. Kao jamstvo za otklanjanje nedostataka u jamstvenom roku prilikom primopredaje električne čistilice isporučitelj je dužan dostaviti bjanko zadužnicu ovjerenu od strane Javnog bilježnika u iznosu od 10 % vrijednosti ugovora bez PDV-a, s rokom valjanosti od 30 dana preko proteka jamstvenog roka.

# 7. OSTALE ODREDBE

## 7.1. ROK, NAČIN I UVJETI PLAĆANJA

Plaćanje od strane Naručitelja izvršiti će se na račun Isporučitelja po ispostavljenoj fakturi ne duže od 30 dana.

## 7.2. OBAVIJEST O REZULTATIMA NABAVE

Pisanu obavijest o rezultatima nabave Naručitelj će dostaviti odabranom ponuditelju u roku od 30 dana od dana isteka roka za dostavu ponuda.

# 8. PRILOZI

* Prilog I. Ponudbeni list
* Prilog II. Troškovnik
* Prilog III. Tehničke specifikacije
* Prilog IV. Izjava o nekažnjavanju
* Prilog V. Izjava o trajanju jamstvenog roka